Ranskan ympäriajo 2008

Vuoden 2008 Ranskan ympäriajo ajettiin 5.–27. heinäkuuta 2008. Kyseessä oli 95. kilpailukerta. Kilpailun kolme ensimmäistä etappia ajettiin Bretagnessa ja kilpailu myös vieraili Italiassa 20.–22. heinäkuuta 15. ja 16. etapilla. Reitillä oli 10 tasamaaetappia, 5 vuoristoetappia, 4 mäkietappia ja 2 henkilökohtaista aika-ajoetappia. Kilpailun kokonaismatka oli 3 559,5 km.

Espanjalainen Carlos Sastre voitti kokonaiskilpailun 58 sekunnin erolla australialaiseen Cadel Evansiin. Itävaltalainen Bernhard Kohl oli kokonaiskilpailun kolmas voittaen samalla mäkikilpailun. Pistekilpailun voitti espanjalainen Óscar Freire ja nuorten (alle 25-v.) kilpailun  voitti luxemburgilainen Andy Schleck. Paras joukkue oli tanskalainen Team CSC-Saxo Bank.

Doping 
Vuoden 2008 Ranskan ympäriajoa varjostivat edellisvuotiseen tapaan useat dopingkäryt. Perjantaina 11. heinäkuuta L'Équipe-lehti kertoi Liquigas-tallin Manuel Beltránin jääneen kiinni EPO-hormonin käytöstä ensimmäisen etapin jälkeen . Keskiviikkona 16. heinäkuuta Ranskan antidopingjärjestö ilmoitti Barloworld-tallin Moisés Dueñasin antaneen neljännen etapin jälkeen EPO:a sisältäneen näytteen . Seuraavana päivänä sama järjestö kertoi kaksi etappia voittaneen Saunier Duval - Scott-tallin Riccardo Riccòn jääneen kiinni niin ikään EPO:n käytöstä neljännen osuuden jälkeen . Saunier Duval - Scott vetäytyi kilpailusta Riccòn käryn jälkeen. Kilpailun viimeisenä päivänä Ranskan antidopingjärjestö ilmoitti Crédit Agricole -tallin Dmitri Fofonovin antaneen 18. etapin jälkeen kiellettyä piristettä heptaminolia sisältäneen näytteen .

Kokonaiskilpailussa kolmanneksi sijoittuneen ja mäkikilpailun voittaneen Bernhard Kohlin kerrottiin lokakuussa jääneen Ranskan ympäriajon aikana kiinni Cera-hormonin käytöstä.

Etapit

* Tähdellä merkityt etapit päättyvät mäen tai vuoren päälle.

Lopputulokset

Kokonaiskilpailu

Pistekilpailu

Mäkikilpailu

Nuorten kilpailu

Joukkuekilpailu 

|}

Kilpailujen kehittyminen 

 Alejandro Valverden johtaessa sekä kokonais- että pistekilpailua, Philippe Gilbert kantoi vihreää paitaa toisella etapilla.
 Romain Feillun johtaessa sekä kokonaiskilpailua että nuorten kilpailua, Andy Schleck kantoi valkoista paitaa neljännellä etapilla.
 Kim Kirchenin johtaessa sekä kokonais- että pistekilpailua, Thor Hushovd kantoi vihreää paitaa seitsemännellä etapilla
 Kim Kirchenin johtessa sekä kokonais- että pistekilpailua, Óscar Freire kantoi vihreää paitaa etapeilla 8 ja 10.
 Riccardo Riccòn johtaessa sekä mäki- että nuorten kilpailua, Vincenzo Nibali kantoi valkoista paitaa etapeilla 11 ja 12.
 Riccardo Riccòn vetäytyessä kilpailusta ennen 12. etappia dopingkärynsä vuoksi, kukaan ei kantanut pilkkupaitaa kyseisellä etapilla.

Osanottajat

Keskeyttäneet 

DNF = ei tullut maaliin, DNS = ei lähtenyt etapille

Palkintosummat

Kilpailussa jaetaan palkintorahoina yhteensä 3,25 miljoonaa euroa. Jokainen joukkue saa korvauksena osallistumiskuluista 51 243 €. Lisäksi joukkueet saavat jokaisesta ajajasta, joka ajaa kilpailun läpi, 1 600 €, edellyttäen, että joukkueesta vähintään seitsemän ajajaa pääsee maaliin. 

Perinteen mukaan joukkueen keräämät palkintosummat kootaan yhteen ja jaetaan ajajien ja joukkueen muun henkilöstön kesken.

Lähteet

Aiheesta muualla

 Kilpailun virallinen reitti 

Ranskan ympäriajo 2008